''تئی کوٹی سرجم ءَ شنگتگ؟''
آئی گوں پترگ ءَ جست کت.
''هو... اے منی پیم ءَ اِنت''
من پسو دات. آئی بچکندت ءُ دکیانوسی زمانگ ءِ تہت ءِ سرا نشت. آئی چم انگت ءَ کوٹی ءِ بالاد ءَ سک اتنت.
''اے تلیں دیوال سک نزور اَنت تئی سرا کپ انت''
آئی وتی کش ءِ دیوال ءِ تل دست جت انت ءُ منا گشت.
''تئی کوٹی سرجم ءَ شنگتگ؟''
آئی گوں پترگ ءَ جست کت.
''هو... اے منی پیم ءَ اِنت''
من پسو دات. آئی بچکندت ءُ دکیانوسی زمانگ ءِ تہت ءِ سرا نشت. آئی چم انگت ءَ کوٹی ءِ بالاد ءَ سک اتنت.
''اے تلیں دیوال سک نزور اَنت تئی سرا کپ انت''
آئی وتی کش ءِ دیوال ءِ تل دست جت انت ءُ منا گشت.
''منی پیشانی ءِ کرچکانی ءُ اے دیولانی تلانی مانا یک. ما ہر دو نزوریں''
اے رندی آئی نکندت. انچو گشئے آئی ساری ءَ زانت کہ من ہمے پسّو ءَ دیاں.
''تهت ءِ سرا بیا''
آئی وتی ۂزار کسّہ کماۂوکیں چم چست کتنت ءُ منا آواز دات ءُ من آئی چماں چہ برگشتگ اِتاں ءُ وتی تہت ءِ نزوری ءَ جیڈگ ءَ اِتاں. من کہ تہت ءِ سرا اتکاں داں درستاں پیسر منی چم آئی ہما چماں کپت انت.
''تو گپے زانئے!...تئی چماناں کسہ ماں''
من گشت.
''چونیں کسہ؟ منی چماناں کسہ مان نیست''
آ گوں وتی لنککاں لیب ءَ ات.
''کسہ همک چمانی باپشت ءَ است''
من آئی مان اڈیتگیں لنکک گیشینت انت ءُ گشت. آ هاموش بوت. من زانت هبر ءُ جیڈگ یک ساهت ءَ نبیت. آ هاموش اِنت گڈا الّم جیڈگ ءَ انت.
''من زاناں تو وتی کسہ ءَ جیڈگ ءَ ائے''
من آئی ءَ را هال دات. آئی دست انگت ءَ گوں منی لنککاں سر ءُ چیر ات. آئی ءَ اے بے باوریں تہت ءِ سرا چہ وتی سر چست کت ءُ وتی لنککاں گوں منی چماناں دست جت.
''تئی چمانی ءُ اے کوٹی ءِ دیوالانی رنگ یک پیم ءَ شتگ، تئی چماناں اوں کسہ مان''
من هاموش بوتاں ءُ آ اوں هاموش.....پدا اے گرمیں تہت ءِ سرا شیراں لہڈ کنگ بندات کت، پهل گوں یکے دومی ءَ جنگ ءَ اِتنت ءُ ژندیں تہت ءِ نزوری کجا رپت من نزانت. جنگ سرجم ءَ کٹگ بوت ءُ ما چو هید ءَ میچلیں سپاهی ءَ دم برتگ ات بلے...کسہ...؟ منی ءُ آئی ءِ کسہ جنگ ءَ هما دیم پشت کپتگ ات. منا پدا جنگ ءَ هما دیم رؤگی ات آئی کسہ ءِ هاترا. من کہ جنگ ءَ هما دیم رپتنت گڈا کسہ دو اِتنت منی ءُ آئی.
''تئی کسہ کجام انت؟''
من آئی ءَ را جست کت. آ واب ءُ آگائی ءِ میان ءَ تہت ءِ بکشاتگیں نگیگی ءَ گوں جنگ ءَ ات...هاموش ات. آئی بچکندت ءُ جست کت.
''تو سرپد ءِ زیبائی چے اے؟''
''هو! جنگ ءِ وهد ءَ سنگر مٹ کنگ ءِ نام انت''
''اناں زیبائی چو منی کسہ ءِ پیم ءَ انت اگاں زیبائی مبیت کسہ اوں نبیت ءُ نا کہ کسہ ءِ جست کنوک...تو سرپد ءِ زیبائی ءِ اوں رنگ مٹ بیت چو اے دیوالانی رنگ ءِ پیم ءَ. یک روچے ہزار رند ءَ چہ گیش میهه جتگیں دیوالانی دلبند ءَ تہنا ٹپ پشت کپنت...ہمے پیم ءَ منی اوں دلبند ءَ تہنا جنگانی کؤنیں نشان پشت کپنت ءُ تو زانئے اے جنگ پمن ءَ چیا بنت...؟ اے جنگاں شُد کنت. داهمی شُد کہ چو زیبائی ءَ آئی رنگ مٹ نبیت ہر وهد ءَ پشت کپیت''
آ یک بر ءَ هاموش بوت ءُ آئی کسہ...آئی کسہ تهت ءِ سرون ءَ ایر ات.
ایدگئے سہب ءَ وهدے من چم پچ کتنت داں دروازگ پچ انتءُ آ شتگ ات. آئی وتی کسہ اوں برتگ ات گوں . منی چم کوٹی ءِ دیوال ءَ کپت انت ءُ دیوال....نزور ترّان ات.